云母屏风烛影深,长河渐落晓星沉。嫦娥应悔偷灵药,碧海青天夜夜心。 李商隐《嫦娥》
烟笼寒水月笼沙,夜泊秦淮近酒家。商女不知亡国恨,隔江犹唱后庭花。 杜牧《泊秦淮》
独坐幽篁里,弹琴复长啸。深林人不知,明月来相照。 王维《竹里馆》
海上生明月,天涯共此时。情人怨遥夜,竟夕起相思。
灭烛怜光满,披衣觉露滋。不堪盈手赠,还寝梦佳期。 张九龄《望月怀古》
大漠沙如雪,燕山月似钩。何当金络脑,快走踏清秋。 李贺《马诗二十三首.其五》